Komisijos reglamentas (EB) Nr. 1318/2001
2001 m. birželio 29 d.
patvirtinantis balansą ir nustatantis pagalbą kiaušinių ir paukštienos sektoriaus produktų tiekimui į Kanarų salas pagal Tarybos reglamento (EEB) Nr. 1601/92 2, 3 ir 4 straipsniuose nurodytus susitarimus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl konkrečių priemonių, taikomų kai kuriems Kanarų salų žemės ūkio produktams [1] su paskutiniais pakeitimais, padarytais Reglamentu (EB) Nr. 2826/2000 [2], ypač į jo 3 straipsnio 4 dalį ir 4 straipsnio 4 dalį,
kadangi:
(1) Taikant Reglamento (EEB) Nr. 1601/92 2, 3 ir 4 straipsnius, būtina kiaušinių ir paukštienos sektoriuose prognozuojant tiekimo balansą 2001-2002 prekybos metams nustatyti paukštienos ir kiaušinių kiekius, kuriems netaikomas importo iš trečiųjų šalių muito mokestis arba kurių tiekimui iš kitų Bendrijos šalių skiriama pagalba, bei nustatyti veislinės medžiagos, kurios kilmės šalis - Bendrija, kiekius, kuriems teikiama pagalba plėtojant gamybos galimybes Kanarų salyne.
(2) Būtina nustatyti pirmiau nurodytos pagalbos už paukštienos ir kiaušinių tiekimą į salyną ir pagalbos už veislinės medžiagos, kilusios iš kitų Bendrijos šalių, tiekimą dydžius. Ši pagalba nustatoma atsižvelgiant visų pirma į tiekimo iš pasaulio rinkos išlaidas, su geografine salyno padėtimi susijusias sąlygas ir dabartines minimų gyvūnų ar produktų eksporto į trečiąsias šalis kainas.
(3) Bendrosios išsamios kai kurių žemės ūkio produktų tiekimo į Kanarų salas režimo įgyvendinimo taisyklės buvo įvestos Komisijos reglamentu (EEB) Nr. 2790/94 [3] su paskutiniais pakeitimais, padarytais Reglamentu (EB) Nr. 1620/1999 [4].
(4) Būtina sudaryti tiekimo balansą 2001 m. liepos 1 d. - gruodžio 31 d. laikotarpiui, siekiant užtikrinti nepertraukiamą specialių tiekimo susitarimų taikymą, kol įsigalios specialių tiekimo susitarimų reforma.
(5) Pagal Reglamentą (EEB) Nr. 1601/92 tiekimo susitarimai taikomi nuo liepos 1 d.; kadangi šio reglamento nuostatos turėtų įsigalioti nedelsiant.
(6) Šiame reglamente numatytos priemonės atitinka Kiaušinių ir paukštienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Pagal Reglamento (EEB) Nr. 1601/92 2 straipsnį prognozuojant tiekimo balansą, kiaušinių ir paukštienos sektoriaus produktų kiekiai, kuriems netaikomas produktų importo muito mokestis arba kuriems skiriama pagalba už jų įvežimą iš kitų Bendrijos šalių, turi atitikti šio reglamento I priede nustatytus kiekius.
2 straipsnis
1. Taikant Reglamento (EEB) Nr. 1601/92 3 straipsnio 2 dalį, pagalba už produktus, įtrauktus į prognozuojamą tiekimo balansą ir atvežamus iš Bendrijos rinkos, nustatyta šio reglamento II priede.
2. Produktai, už kuriuos skiriama pagalba, aprašomi pagal Komisijos reglamento (EEB) Nr. 3846/87 [5] ir ypač jo priedo 8 ir 9 dalių nuostatas.
3 straipsnis
Reglamento (EEB) Nr. 1601/92 4 straipsnio 1 dalyje numatytos pagalbos už Bendrijos kilmės naminių paukščių veislinės medžiagos tiekimą į Kanarų salas dydis, taip pat viščiukų bei perinti skirtų kiaušinių skaičius, kuriam skiriama pagalba, nustatyti šio reglamento III priede.
4 straipsnis
Šis reglamentas įsigalioja 2001 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 29 d.